b'\n_START_ARTICLE_\nNybrott (Larvik)\n_START_PARAGRAPH_\nNybrott var en avis som ble utgitt i Larvik i Vestfold fra 1911 til 1984. Avisa sympatiserte politisk med Arbeiderpartiet.\n_START_SECTION_\nHistorikk\n_START_PARAGRAPH_\nNybrott var en viktig st\xc3\xb8tte for arbeiderbevegelsen i s\xc3\xb8ndre Vestfold. Partibladet utkom f\xc3\xb8rste gang i september 1911. F\xc3\xb8rste \xc3\xa5ret ble bladet utgitt en gang i uka, neste \xc3\xa5r to ganger i uka, og fra november 1913 tre ganger. Oscar Andersen var ul\xc3\xb8nnet redakt\xc3\xb8r. Fra november 1913 ble A. Arnes\xc3\xb8n Granholm l\xc3\xb8nnet redakt\xc3\xb8r. Bladet ble trykt i Skien i 1200 eksemplarer. I 1915 ble Nybrott dagsavis og opprettet et avdelingskontor i Sandefjord. I 1918 hadde Nybrott et opplag p\xc3\xa5 3000. 1920\xe2\x80\x931921 var Nybrott sl\xc3\xa5tt sammen med Bratsberg-Demokraten til Folkets Dagblad._NEWLINE_Nybrott ble 1. juli 1943 sl\xc3\xa5tt sammen med konkurrenten \xc3\x98stlands-Posten til Larvik Dagblad av Pressedirektoratet. Ingjald Nordstad og \xc3\x98yvind N\xc3\xa6ss var ansvarlige redakt\xc3\xb8rer. 8. desember 1943 ble begge redakt\xc3\xb8rene arrestert. Carl Henry fungerte da som redakt\xc3\xb8r. Den andre lokale aviskonkurrenten var Larvik Morgenavis som ble utgitt fra 1947 til 1965.  _NEWLINE_Nybrott var en svak nummer to-avis i Larvik som fikk en betydelig opplagsvekst etter at ansvarlig redakt\xc3\xb8r  Arne Tumyr innf\xc3\xb8rte en frisk, tabloid redaksjonell profil. I en periode tok avisen kraftig inn p\xc3\xa5 markedslederen \xc3\x98stlands-Posten, men \xc3\xb8konomiske problemer gjorde fremgangen midlertidig. I 1983 startet avisen en for \xc3\xa5 skaffe seg inntekter, og avisen ble derfor ekskludert fra Norske Avisers Landsforening i 1983 etter brudd p\xc3\xa5 forbudet mot gratisaviser. Avisa kom med sitt siste nummer 18. august 1984.'